Angstigheid 10 jarige | Health24
Posted by: Lala | 2009/06/29
Angstigheid 10 jarige
My dogter ervaar (ek vermoed) angstigheid oor die dood van ' n vriend se ma. Ons het nog verlede naweek -|- ak met die tannie gehad en sy is Vrydag by die huis oorlede agv kanker. My dogter het Saterdag nag 3uur my kom wakker maak om by my en my man te slaap en gisteraand het ek bed gemaak lang ons bed want sy wou weer nie alleen slaap nie.. Ek het aan haar genoem dat dit nie elke aand kan gebeur nie. Sy het eers ontken dat sy bang is vir iets. Volgens haar bewe sy en moet sy regop sit omdat sy nie kan behoorlik asem kry nie.
Ek het vanoggend weer gevra of sy bang is vir iets, en gevra of dit te doen het met die tannie se dood toe sê sy ja. Sy dink die heeltyd aan die tannie. Wat kan ons as ouers doen om haar te help sodat sy die situasie beter kan hanteer. Sodra ek gaan toelaat dat sy elke aand by ons slaap weet ek die probleem gaan net groter raak.
Ek sal waardeer as Dr Bets my kan raad gee hoe om haar te help. Baie dankie byvoorbaat.
Dit is baie keer die besef dat mense nie onsterflik is nie, wat hulle angstig maak want dan besef hulle skielik dat hulle ma en pa dalk ook iets kan oorkom. Praat met haar oor wat gebeur het en gee haar geleendheid om vrae te vra. Sy het waarskynlik nou baie versekering nodig dat daar altyd iemand sal wees wat na haar sal omsien.
Indien jy dink dat sy steeds sukkel om dit te verwerk sal dit help om 'n kindersielkundige te gaan sien.